Білім күніне арналған жиынның әзірлемесі

Жүргізуші: Армысыздар, құрметті қонақтар, ұлағатты ұстаздар,
ардақты ата-аналар және күміс қоңырау үнін сағына, асыға жеткен оқушылар!

Аралап көрікті жерлерді,
Жаз бойы тынығып демалдық.
Білімге шақырып келді күз,
Мектепке көңілді оралдық.

Бүгін 1-қыркүйек дәстүрлі білім күні мерекесі. Бүгінгідей салтанатты мереке еліміздің түкпір-түкпірінде аталып,1-қыркүйек білім мерекесі тойлануда.Осындай мерекелі күні алтын ұя мектебіміз 2018-2019 оқу жылының дәстүрлі алғашқы қоңырау салтанатты жиынына сап түзеді.

Мектеп деген білім күні, жыр күні
Мектеп деген ғылымның ең үлкені
Мектеп деген тәрбиеші адамға
Мектеп деген даналардың мекені

Жүргізуші:

2018-2019 оқу жылына алғашқы қадам басқалы отырған тарыдай болып еңгелі тұрған шәкірттерін, алғашқы әріп үйретер ұстазы
Мукашева Бибигуль Мусылманбековнаны шәкірттерімен қарсы алыңыздар!

Амангелді Ерлан Сағатұлы жетектеуші сынып жетекшісі Мукашева Б.М.

Дюсенова Айлана Серікқызы жетектеуші 9-сынып оқушысы Назирбек Ерназар

Машикова Гүлнара Ахатқызы жетектеуші 9-сынып оқушысы Сабур Жанар

Мубарак Самир Қанатұлы жетектеуші 9-сынып оқушысы Алпысбай Дархан
Насибулина Алина жетектеуші 9-сыныптың сынып жетекшісі Сапарбаева Калдыкул Саденовна
**(Музыка ырғағымен 1-сынып оқушыларын жетектеп, ұстазы жиын өтіп жатқан алаңға шығып, ортаға 1 мәрте жүріп өтіп, арнайы дайындалған орынға келіп тұрады.)**

Енді оқушыларды мектепке қабылдау туралы бұйрықпен таныстыруға рұқсат етіңіздер /**Бұйрық оқылады/**

Жүргізуші:

 Бүлдіршіндер ертеңгі ел мамандары,
Құтты болсын алғашқы қадамдары!
 Құтты болсын басталған оқу жылы,
Құтты болсын, болашақ баспалдағы!

Қымбатты 1 сынып оқушылары!

Білім ордасы-мектебімізге қош келдіңіздер! Білім еліне аттаған қадамдарыңыз құтты болсын!

**Мектеп түзел, тік тұр!** ҚР Мемлекеттік Әнұраны орындалсын.

( Әнұран орындалады)

Дәстүрлі 1 қыркүйек – Білім күніне арналған, 2018-2019 оқу жылының салтанатты сап түзеуін ашық деп жариялаймын!

«Төртінші өнеркәсіптің революция жағдайындағы дамудың жаңа мүмкіндіктері»: Табысты болудың ең іргелі, басты факторы білім екенін әркім терең түсінуі керек. Жас­тары­мыз басымдық беретін межелердің қатар­ында білім әрдайым бірінші орында тұруы шарт. Себебі, құндылықтар жүйесінде білімді бәрінен биік қоятын ұлт қана табысқа жетеді» -бұл сіздер мен біздердің қол жеткізер жетістіктеріміздің бастысы.

Жүргізуші:

Олай болса құрметті ұстаздар мен шәкірттер! Бүгінгі білім күні құтты болып, 2018-2019 оқу жылы табыс пен жетістіктер жылы болсын!

Шарықтасын шат көңілдің алабы,
Шат жүрекке ақ тілектер қонады.
Дархандай кең біз қонақжай халықпыз
Әрқашанда төрде отырар қонағы

Салтанатты жиынымыздың құрметті қонақтарымен таныстырып өтуге рұқсат етіңіздер.
/Қонақтар таныстырылады/

1. Аудандық кәсіподақ ұйымының төрайымы Дүйсембекова Ботагөз Байназаровна
2. Селолық округ әкімінің міндетін атқарушы Кожахметов Куанышбек Бекжанович
3. Мектеп директоры – Абилов Куанышбек Кабденұлы
4. Мектебіміздің ұлағатты зейнеткер ұстазы:Мусатаева Баян Галымовна

 Мухамеджанова Іңкар Сердаліқызы

 Бексеитова Гүлнара Мукашевна

Ардақты асыл мекен мектебіме,
Аяулы асыл жандар көп келеді.
Құрметпен қонақтарға сөз берейік,
Жақсы сөз жанға ыстық нәр береді.
Алғашқы қоңырау салтанатында құттықтау сөз бүгінгі жиынымыздың құрметті қонағы Дүйсенбекова Ботагөз Байназаровнаға беріледі.

1. Тек жүректен арналар сөзіңіз де,
Жақсылықтан жаралған жүрегіңіз.
Сөз берейік құрметпен өзіңізге,
Шәкірттерге арналсын тілегіңіз-деп келесі құттықтау сөзін жиынымыздың құрметті қонағы уақытша селолық округ әкімінің міндетін атқарушы Куанышбек Бекжанович беріледі.

Жүргізуші:

 Абзал жан, биік тұлға байсалды,
Құшақ жая шәкірттерін қарсы алды.
Бүгінгі салтанатты шақта бір
Құттықтайды мектеп басшысы баршаңды, – дей келе, құттықтау сөз мектеп директоры Абилов Куанышбек Кабденұлына беріледі.

Көрейік тек жанарлардың жарқылын,

Тыңдайықшы ағалардың ақылын.

Айтылатын ақ тілек бар қауымға,

Жақсы лебіз – жарым ырыс жарқыны.

Келесі құттықтау сөзі құрметті қонағымыз зейнеткер ұстаз\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_беріледі

 Алғаш келген бүлдіршін,
Құтты да болсын қадамың!
Төбеңде бейбіт күн күлсін!
Биіктесін талабың!

 1-сыныпқа қадам басқан бүлдіршіндерге сөз кезегі беріледі.
*/Жүрек жарды тақпақтарын сіздерге айтып береді./*

 **1-сынып оқушыларының жаттаулары.**

Абзал жандар, биік тұлға байсалды,
Құшақ жайып шәкірттерін қарсы алды.
Өздеріңе жүрекжарды сөз айтып,
Құттықтайды 9-сынып баршаңды.

**9-сынып оқушыларының тақпақтары**

Таудай болсын талабың!

Құтты босын қадамың!

Құттықтап аға-әпкең,

Сыйласың білім бастауын.

1-сыныптың оқушыларына білім атасы атанған алғашқы оқулықтарын табыстауға рұқсат етіңіздер.

(Музыка әуенімен 9-сынып оқушылары сыйлықтарын  1-сыныптарға сыйлайды)

Жүргізуші:

Жақсы шәкірт азамат аталады,
Халқынан, ата-анадан бата алады.
Ұрпағына айтсын деп ақ тілегін,

Ортаға шақырайық ата-ананы— деп сөз кезегін балапандарын ертіп

келген  құрметті ата-аналарымызға береміз.

Жаңа оқу жылы құт болып,

Ізгілік оты жағылсын.

Бөбек пен түлек жұп болып,

Алғашқы қоңырау қағылсын.

2018-2019 оқу жылының алғашқы қоңырауын соғу рәсімі 9-сыныптың оқушысы \_\_\_\_\_\_\_\_\_\_\_\_\_\_\_\_\_\_ мен 1-сыныптың оқушысы \_\_\_\_\_\_\_\_\_\_\_\_\_\_\_\_ рұқсат беріледі.

/Қоңырау соғылып жатқан сәтте…/

Жүргізуші:

 Қызыл гүл жайнады төрімде,
Қызықты күнім де, кешім де.
Алғашқы қоңырау дауысы,
Қалады мәңгілік есімде.

Шаттықтың үніндей мәңгілік
Соғылсын қоңырау, соғылсын,
Қуаныш әніндей жаңғырып
Жүректер ақ нұрға соғылсын.

Жүргізуші:

Айналайын, дарын бол,

Жақсы оқып, ер жетіп.

Оқу оқып, ғалым бол,

Жанған оттай жалын бол!

Әділ шешер әр істі

Ақылың асқан дана бол.

Шыбықтай өсіп шынар бол,

Білім жолын қуар бол!-деп тарыдай болып алтын ұя мектебімізге енгелі тұрған 1-сынып окушыларын білім нәрімен сусындатар ұстазы Мукашева Бибигуль Мусылманбековнаға оқушыларымен сыныбына өтуге рұқсат беремін.

*(Қонақтар бастап,1-сынып жетекшісімен сыныпқа кіреді.) музыка ойнайды.*

Жүргізуші:

Осымен Білім күніне арналған салтанатты жиынды жабық

 деп жариялаймыз!
Келесі кездескенше аман сау болыңыздар!

Құрметті оқушылар және ата- аналар, баршаңызды Білім күніне арналған тәрбие сағатымызға шақырамыз.

Қызылегіс негізгі мектебі

/әзірлеме/

2018-2019 оқу жылы